Salmo trutta

Salmo trutta é unha especie de peixe osteíctio, a máis estendida das da familia dos salmónidos.

 Taxonomía 
A especie foi definida en 1758 por Linneo na 10ª edición do seu Systema Naturae. Ao longo do tempo foi coñecida polos sinónimos seguintes:
 Salar ausonii parcepunctata Heckel & Kner, 1858
 Salar ausonii semipunctata Heckel & Kner, 1858
 Salmo faris forestensis Bloch, 1801
 Salmo trutta ciscaucasicus Dorofeyeva, 1967

 Subespecies 
Aínda que suxeita nos últimos anos a continuas variacións e estudos de parentesco entre formas e subespecies, podemos considerar as seguintes subespecies da troita común:
 Salmo trutta aralensis (Berg, 1908)
 Salmo trutta fario (Linnaeus, 1758) - troita.troita  no dicionario da RAG. ou troita común.
 Salmo trutta lacustris (Linnaeus, 1758) - troita de lago.Lahuerta, F. e Vázquez. F. X. (2000), p. 60.
 Salmo trutta macrostigma (Duméril, 1858) 
 Salmo trutta oxianus (Kessler, 1874)
 Salmo trutta trutta (Linnaeus, 1758) - reo,reo,2  no dicionario da RAG.Lahuerta, F. e Vázquez, F. X. (2000), p. 61. troita marisca ou troita salmonada.

Porén, no World Register of Marine Species admítense tres subespecies:
 Salmo trutta fario Linnaeus, 1758
 Salmo trutta macrostigma (Duméril, 1858)
 Salmo trutta trutta Linnaeus, 1758

 Anatomía 
A súa cor nos ríos é marrón máis escura no lombo, cara aos flancos un marrón dourado e remata na súa rexión abdominal. cunha cor branca amarelada. Ten pintas repartidas no seu corpo, na parte superior son verdes ou marróns e nos costados mestúranse con pintas vermellas envoltas en círculos pálidos. É moi corpulenta e chegáronse a ver exemplares de até 14 kg.

 Hábitat 
Provén de Europa e é a máis salvaxe de todas e demóstrao defendendo o seu territorio con agresividade. Atópase en gran cantidade de ambientes. Aliméntase de insectos acuáticos e terrestres (estados larvais e adultos), crustáceos e os exemplares adultos son grandes consumidores de peixe.

É a especie de troita favorita dos pescadores deportivos, debido a que vive en ambientes pouco accesibles, onde ás veces é difícil chegar cun reclamo, sumándose a isto, as súas características de modalidade esquiva, impredicible, agresiva e enormemente astuta, que a fan difícil de enganar, configurando a súa captura como un feito realmente especial.

 Notas 

 Véxase tamén 

 Bibliografía 
 Clover, Charles (2004): The End of the Line: How Overfishing Is Changing the World and What We Eat. Londres: Ebury Press. ISBN 0-09-189780-7
 Heacox, Cecil E. (1974): The Complete Brown Trout. ISBN 0-87691-129-7
 Lahuerta, F. e Vázquez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8.
 Nelson, J. S. (2006): Fishes of the World. Cuarta edición. Nova York: John Wiley and Sons, Inc. ISBN 0-471-25031-7.
 Rodríguez Villanueva, X. L.; Xavier Vázquez e Henrique Álvarez Escudero (1995): Peixes do mar de Galicia. Vigo: Edicións Xerais de Galicia. ISBN 84-7507-870-2.

 Outros artigos 
 Salmo
 Reo
 Troita

Categoría:Salmo
Categoría:Especies invasoras animais
Categoría:Peixes de Galicia
Categoría:Peixes de Europa
Categoría:Peixes de Asia
Categoría:Peixes dos Estados Unidos de América
Categoría:Animais descritos en 1758